**REZULTATI RAZPISA »NAVDIH«**

Učenci iz osnovnih šol z Idrijsko-Cerkljanskega in dijaki Gimnazije Jurije Vega Idrija so prispevali več kot 60 zanimivih prispevkov, ki so se nanašali na nove koncepte mobilnosti v prihodnosti do leta 2030 ali pa so prinašali rešitve o tehnoloških izboljšavah. Komisija, ki so jo sestavljali Iztok Seljak (Hidria), Maja Ilec (BMW), Borut Hvalec, Jurij Drev in Karmen Vidmar (Gimnazija Jurija Vege Idrija), je prispevke pregledala, se z avtorji najbolj obetavnih prispevkov pogovorila in končno sprejela naslednjo odločitev:

Med prve tri, popolnoma enakovredne prispevke, so se uvrstili novi koncepti mobilnosti v prihodnosti, ki zajemajo tri različne načine vožnje: nad zemljo (v zraku), na zemlji in pod njo:

MAGNETNI KORIDORJI: Martin Straus, Hana Vihtelič (OŠ Idrija)

-          Koncept mestnega magnetnega vozila namesto električnega, z določenimi koridorji/ustrezno opremljenimi cestami, gnani in ustavljani z magnetno energijo/tehnologijo:

PODZEMNI TRANSPORT: Erika Pajer (2. B GJV Idrija)

-          Podzemni vakuumski tuneli za hitre masovne prevoze na daljših razdaljah. Za potisk in pripravo vakuuma uporabljajo obnovljive vire energije in gravitacijsko silo.

i- DRONE: Aljaž Seljak (4. A GJV Idrija)

-    Osebni avtomobil se zmanjša v lahko električno cestno vozilo za eno osebo. Ta se v primeru zastojev lahko transformira v leteče vozilo z rotacijo pogonskih koles.

Avtorji vseh treh prispevkov prejmejo nagrado, ki jih bo popeljala v München, kjer bodo z vodenim ogledom proizvodnje BMW-ja, BMW Welta in Muzeja pobliže spoznali tovarno in njeno zgodovino. Sestanek s strokovnjakom iz BMW-ja jim bo omogočil neposreden stik s snovalci dela.

Obljubljeno vožnjo s hibridnim super športnim vozilom BMW i8 pa bodo dijaki zmagovalnih prispevkov lahko doživeli na Rotary rally v Bovcu 5. junija.

Vikend paket voženj z BMWi3 pa so svojim družinam omogočili avtorji prispevkov, ki predlagajo izboljšave za dosedanjo obliko voženj:

VETRNE TURBINE: Lara Straus, Pika Terpin, Hana Rijavec (3. A GJV Idrija)

* S prilagoditvijo karoserije avtomobila lahko napeljemo zrak skozi vetrne turbine, ki med gibanjem avtomobila ustvarjajo električno energijo.

ZAVIRALNI SITEM Z MAGNETIZMOM IN POLNJENJEM: David Mohorič, Blaž Nartnik (1. M GJV Idrija)

* Magnetni sistem zavor bo zmanjšal izrabo zavornih ploščic, omogočal bo hitro zaviranje, hkrati pa omogoča polnjenje baterij s pomočjo indukcije.

Pri razpisu so sodelovali tudi otroci iz Vrtca Idrija. Ti so svoje zanimive ideje predstavili z risbami. Največ risb so prispevali otroci iz enote Godovič. Vse risbe so nagrajene z modelčki avtomobila BMWi8.